વલસાડના તત્કાલીન અધિક જિલ્લા મેજિસ્ટ્રેટે શહેરના ગૌરવપથ ગણાતા હાલરરોડને સાયલન્ટ ઝોન તરીકે જાહેર કરતું જાહેરનામું ૪ વર્ષ અગાઉ પ્રસિદ્ધ કરેલ છતાં સાયલન્ટ ઝોન નજીક આવેલ બાઈ આવાંબાઇ હાઈસ્કૂલના મેદાનમાં નવરાત્રી મહોત્સવનું આયોજન કરતા આયોજકો દ્વારા અતિ તીવ્ર સાઉન્ડ સિસ્ટમ વગાડીને ધ્વનિ પ્રદૂષણના કાયદાઓનો સરેઆમ ભંગ કરવામાં આવતો હોવાના આક્ષેપ સાથે આ વિસ્તારમાં આવેલી વિવિધ હોસ્પિટલોના તબીબો તેમજ સામાજીક આગેવાનોએ આજરોજ કલેક્ટર સી. આર. ખરસાણને કરેલ લેખિત રજુઆતમાં, બાઈ આવાંબાઇ હાઈસ્કૂલ નજીકના વિસ્તાર સહિતના વિસ્તારોમાં આવેલ ૨૯ હોસ્પિટલોમાં ફરજ બજાવતા ૧૧૫ તબીબો સારવાર માટે દાખલ દર્દીઓની સારવાર કરતા હોય દર્દીઓની હાલત જોખમી બનતી હોવાનું જણાવીને, રાત્રે ગરબા પૂરા થયાં બાદ ટ્રાફિકજામ સર્જાતા, વાહનચાલકો તેમના વાહનોના હોર્ન વગાડીને ધ્વનિ પ્રદૂષણ ફેલાવતા હોવાની રજુઆત કરી હતી.